
	Comisia pentru buget, 

finanţe şi bănci
	
	Bucureşti,       07.09.2005 

Nr. 375


AVIZ

asupra proiectului de Lege pentru aprobarea Ordonanţei de urgenţă a Guvernului nr. 103/2005 privind modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală şi a Ordonanţei de urgenţă a Guvernului nr. 142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală
Cu adresa nr. PL.X. 323 din 26 iulie 2005, Biroul Permanent, conform art. 89 şi  108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 103/2005 privind modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală şi a Ordonanţei de urgenţă a Guvernului nr. 142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală.
In urma examinării proiectului de Lege pentru aprobarea Ordonanţei de urgenţă a Guvernului nr. 103/2005 privind modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală şi a Ordonanţei de urgenţă a Guvernului nr. 142/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală în şedinţa din 06.09.2005, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:

A. Propuneri pentru modificarea şi completarea Capitolului I al 

O.U.G. nr. 103/2005 privind modificarea şi completarea Legii nr. 1/2004 

privind înfiinţarea, organizarea şi funcţionarea Agenţiei de Plăţi şi 

Intervenţie pentru Agricultură, Industrie Alimentară şi Dezvoltare Rurală

1. Alineatul (1) al articolului 1 se modifică şi va avea următorul cuprins:
„Art. 1 (1) Se înfiinţează Agenţia de Plăţi şi Intervenţie pentru Agricultură denumită în continuare Agenţie, instituţie publică în subordinea Ministerului Agriculturii, Pădurilor şi Dezvoltării Rurale, cu personalitate juridică, finanţată din venituri proprii şi subvenţii acordate de la bugetul de stat.”

2. Alineatul (2) al articolului 5 se modifică şi va avea următorul cuprins:

„(2) Numărul de posturi al Agenţiei, va fi de maximum 5000 în anul 2006.”

B. Propuneri pentru modificarea şi completarea Capitolului II 

al O.U.G. nr. 103/2005 privind modificarea şi completarea 

Ordonanţei de urgenţă a Guvernului nr. 142/2000 privind 

înfiinţarea, organizarea şi funcţionarea Agenţiei SAPARD pentru 

implementarea tehnică şi financiară a Instrumentului special 

de preaderare pentru agricultură şi dezvoltare rurală
1. După alineatul (5) al articolului 3 se introduce un nou alineat având următorul cuprins:

„(6) Începând cu intrarea în vigoare a Planului Naţional de Dezvoltare Rurală, Agenţia SAPARD preia personalul din cadrul direcţiilor judeţene pentru agricultură şi dezvoltare rurală ale Ministerului Agriculturii, Pădurilor şi Dezvoltării Rurale, care are atribuţii în cadrul serviciului tehnic delegat pentru Programul SAPARD. Personalul va fi preluat, fără examen sau concurs şi va beneficia de aceleaşi drepturi salariale ca şi personalul angajat în cadrul Agenţiei SAPARD.”

Aceste amendamente sunt necesare pentru a contribui la realizarea acestui proiect în vederea armonizării cu reglementările comunitare. Complexitatea domeniului privind politica agricolă comună a fost surprinsă şi în cuprinsul Raportului de ţară pe anul 2004, elaborat de Comisia Europeană, în care se subliniază necesitatea întăririi capacităţii administrative, atragerea şi păstrarea personalului calificat şi întărirea Agenţiei SAPARD prin înfiinţarea mecanismelor necesare managementului organizaţiilor comune de piaţă.

